**ПАРЛАМЕНТАРНИ ИЗБОРИ 11 ЮЛИ 2021 г.**

**ИНФОРМАЦИОНЕН БЮЛЕТИН (1)**

**Уважаеми сънародници,**

С Указ № 130 от 12.05.2021 г. на Президента на Република България бяха насрочени изборите за народни представители за Народно събрание на 11 юли 2021г.

С вербална нота от 13.05.2021 г. ръководителят на дипломатическото представителство на България в Нидерландия уведоми приемащата държава за произвеждането на изборите и разкриването на избирателни секции в Хага и в други населени места на територията на Нидерландия в съответствие с разпоредбите на Изборния кодекс.

Информираме, че със свои Решения ЦИК прие съответно:

- Хронограма за изборите за народни представители за Народно събрание на 11 юли 2021 г.

- Образци на изборни книжа за произвеждане на изборите за народни представители за Народно събрание на 11 юли 2021 г. [https://www.cik.bg/bg/decisions/18/2021-05-15](https://l.facebook.com/l.php?u=https%3A%2F%2Fwww.cik.bg%2Fbg%2Fdecisions%2F18%2F2021-05-15%3Ffbclid%3DIwAR3gLADrwXogZk8ptEv4qLTZaXnlQa6WpyurmaYbyWV1GJlqzdo1gNKyBB4&h=AT0kknjcxgy8srgYpee8mzENBdC-Yuor0aMxbDDhJa13VwRv7-xOPtJIqz0oc9Ct3UlfUVV9PkbCb3lxfxQOoMtd8zA5_mMT4ORHfCgdB9Mms6NhjDr8wpG32AAV-DN8&__tn__=-UK-R&c%5b0%5d=AT2VWgu-vZBjADKQIaVH5m5QoTuhuM6Z3tWtWHYasWSQ_XvWgYviPMuq7VSF4HbShMAf1eaBssXVBWmctbGWa3FbAyPF9moFVVnwNqYDFbbisBdGivZYMhF6pBsJ7-t1g6iZIua7vOLOIXYUXK6XaMJ3X9TjXkqvmxfvslzCUKlGpfE)

- Условията и реда за образуване на избирателните секции извън страната и за назначаване съставите на секционните избирателни комисии при произвеждане на изборите за народни представители на 11 юли 2021 г.

<https://www.mfa.bg/embassies/netherlands/ns2021/3578>

1. Заявления за гласуване извън страната ще бъдат подавани до 15 юни 2021 г. по образец №21 от изборните книжа по три способа:

- подписано саморъчно и подадено лично до Посолство на Република България в Нидерландия;

- изпратено с писмо по пощата или чрез куриерска услуга до Посолство на Република България в Нидерландия, като в едно писмо може да има повече от едно заявление, но във всяко заявление може да бъде вписано само едно лице;

- електронно, през интернет страницата на Централната избирателна комисия. ЦИК ще отвори линк за електронната регистрация не по-късно от 23 май 2021 г.

2. Избирателните секции извън страната се образуват от ръководителите на дипломатическите и консулските представителства (ДКП) на Република България и при спазване на Изборния кодекс.

Организациите и инициативните комитети на българските граждани в Нидерландия могат да правят предложения за местоположението на избирателните секции до ръководителя на дипломатическото представителство в Хага, до 15 юни 2021 г. Призоваваме ви да се възползвате пълноценно от тази възможност, при наличие на предпоставките по изборния закон (достатъчен брой регистрации - 40 и организационен капацитет по места). Очакваме вашите предложения на Embassy.Hague@mfa.bg или с писмо на адреса на Посолството на вниманието на извънредния и пълномощен посланик.

3. Отправяме покана за активно сътрудничество и съдействие към организациите на българските граждани в Нидерландия и инициативните комитети по места, както и към отделните представители на българската общност за:

- идентифициране на подходящи кандидати за участие в секционните избирателни комисии (СИК) в Нидерландия, в които се очаква да се гласува на база разпоредбите на Изборния кодекс (Хага, Амстердам, Айндховен, Ротердам, Утрехт, Бреда, Хилверсум, Хаарлем, Лелистад, Венло, Грьонинген, Маастрихт, Енсхеде, Ваалс, Арнем), както и евентуално в други нидерландски градове.

Обръщаме внимание, че съставите на СИК се утвърждават от ЦИК в срок не по-късно от 28.06.2021 г., като предложенията от ръководителите на ДП на основа на предложения на организации и индивидуални кандидатури в съответната страна постъпват текущо и се утвърждават от МВнР до 24.06.2021 г.

Във връзка с това и предвид летния период, Посолството отправя молба за съдействие за:

* Да заявите към нас желанието си за участие в СИК своевременно на Embassy.Hague@mfa.bg, с реквизити: три имена, ЕГН, телефон и електронен адрес за връзка, образователна степен и специалност, евентуален опит в изборен процес;
* За подпомагане на дейността по подготовката и организацията на изборите на територията на Нидерландия, чрез осигуряване контакти с местната администрация, подходяща зала за произвеждане на изборите, избирателни кутии, кабини за гласуване, скенер, мобилен интернет и друга техника (съгласно чл.13 от Решение 14 на ЦИК).

Оставаме на разположение на всички български граждани в Нидерландия за диалог и сътрудничество по организацията и провеждането на изборите за НС на 11 юли 2021 г.

Текущата информация може да бъде намерена и на официалния ни сайт на:

<https://www.mfa.bg/embassies/netherlands/ns2021/3578>

и на интернет-страницата на МВнР на:

[https://www.mfa.bg/bg/izbori-2021](https://www.mfa.bg/bg/izbori-2021?fbclid=IwAR3_SrSe0VUiA5JmDIbAwi4hmFNK8oAGPSQWMVM4O9-4nZVt4IQNdMmtE1Y)

За повече информация за електронното заявление и информация за гласуването извън страната, следете официалната интернет-страница на Централната избирателна комисия - [www.cik.bg](https://l.facebook.com/l.php?u=http%3A%2F%2Fwww.cik.bg%2F%3Ffbclid%3DIwAR36A7cl2Ld8YH_ScDekE5_IGRGoy0l50vVXR4JFXQGwS00HNrUOj4b1fko&h=AT2dnqbS5KhLRUqMFMwmAqukCfDRDmVYIoUnwUekL_DRIyh7N4M-qU3JhF5XGlU1syp_ITcipkMGiH5f1rvoWTTmMlU9lX0mnDh2N-GxtCDXqsxk8nA5yTztyV83OMXM&__tn__=-UK-R&c%5b0%5d=AT3CBVVFGxuuMY_R7tITwZk4JUw9jG32rgqTA6K6WApO_PdslsG5EO5uX6OWAg2J4gUdJFvspquS3vhOs3jv2Bz2RwG4fnAYNDdG4frbEgl9RnJZP_ob3KNNo5dUpkm6K9fNflQyEYRvpfcNS6cWaWpE4HdQHRGn07Kq2YFbabdQUEJBgZUnxKpciVeCZ1-1LLGxcQs).

**18.05.2021 г.**

**Посолство на България в Нидерландия**